section_heading: Životopis
paragraph_text: Drexler je i dalje imao status počasnog predsjednika, ali nakon neuspješnog puča 1923. NSDAP je zabranjen i članstvo ukinuto. Pridružio se drugoj stranci s kojom je izabran u bavarski parlament 1924. i nije imao nikakvu ulogu u obnovi Nacističke stranke sljedeće godine. Ponovno se pridružio nacistima tek 1933. godine; iako je dobio čak i prestižno odlikovanje Blutorden, nije više imao nikakvog utjecaja u stranci. U početku je korišten u propagandi, ali do smrti 1942. je gotovo zaboravljen.